b'\n_START_ARTICLE_\nDomprovst\n_START_PARAGRAPH_\nEn domprovst er provsten ved det provsti, hvori der ligger en domkirke. F\xc3\xb8r 1958 brugtes betegnelsen stiftsprovst om biskoppens stedfortr\xc3\xa6der, mens en domprovst kunne v\xc3\xa6re provst ved domkirke, hvor der ikke boede en biskop i n\xc3\xa6rheden._NEWLINE_Som stiftets f\xc3\xb8rste provst er domprovsten biskoppens stedfortr\xc3\xa6der. Domprovsten er desuden den kirkebogsf\xc3\xb8rende sognepr\xc3\xa6st ved domkirken og indehaver af domsognets begravelsesmyndighed._NEWLINE_"Domprovst" svarer til betegnelsen "\xc3\xa6rkedegn", der blev brugt f\xc3\xb8r reformationen i 1536.'